164 



Hos de samm ensatte Stjernekoraller antager man vel i 

 Reglen med !VlilneEd\vards,at der snart finder en Knopskydning, 

 snart en Deling eller Kløvning Sted; den ene Formeringsmaade 

 skulde fortrinsvis finde Sted hos visse Former, den anden hos 

 andre; og denne formentlige Forskjel har man endog givet sy- 

 stematisk Betydning, f. Ex. til at skjelne mellem Faviaceer, Li- 

 Ihophylliaceer og Euphylliaceer paa den ene og Astræaceer og 

 Stylinaceer paa den anden Side*). Dens Betydning i denne 

 Henseende er imidlertid temmelig illusorisk, saa meget mere som 

 der med Hensyn til den formeentlige Formering ved Deling kan 

 gjøres mange Tvivl gjældende, om den overhovedet virkelig fin- 

 der Sted. Umuligt er det ganske vist ikke, da den jo, som vi 

 have seet, optræder hos Aktinieroe; men vist er det — og det 

 er en Erkjendelse, som jeg, som mangen anden Kundskab, skylder 

 Prof. Steenstrup — at i mange Tilfælde, hvor man har til- 

 skrevet Korallen en Formering af Individernes Antal i Kolonien 

 ved Deling (fissiparité), er det i Virkeligheden en Knopskydning, 



(Tab. XXI fig. 4), som aabenbart er en ved en Sønderbrydning af en heel 

 Skivekoral dannet Brokdeel, der har begyndt at regenerere sig, men paa 

 en saadan Maade, at der i det mindste er dannet een, maaskee flere nye 

 Munde, saa at der med andre Ord er dannet en sammensat Skivekoral af 

 en Brøk af en enkelt. Endvidere (1. c. f. 3) en Fungia, som paa sin 

 Underflade har fremskudt en heel Mængde, tildeels fra hinanden og fra 

 Moder-Funglen kun ufuldstændigt afgrændsede Knopper; han antager, at 

 denne hele Udvikling er foranlediget ved, at Funglen er bleven vendt om, 

 saa at Mundfladen kom til at vende nedad; dette er vistnok meget sand- 

 synligt; paa nogle af de knopskydende Fungler, som jeg har seet, har 

 Mundfladens Udseende tydet paa det samme, hvorimod det paa andre er 

 tydeligt, at Sklvekorallen har lidt et Knæk eller Bræk, der vel er helet 

 igjen, men dog har givet Anledning til Dannelsen af Knopper langs Brud- 

 linien. Uden Tvivl kunne begge abnorme Forhold give Anledning dertil. 

 I andre Tilfælde har jeg hverken kunnet give det ene eller det andet af 

 disse Forhold Skylden derfor. Sempers Udtalelse: »det frcmgaaer heraf, 

 at alle disse Polyper besidde den Evne at avle nye Individer paa hvilket 

 som helst Sted af Legemet, naar Stødet »zum Hervortreiben plastischer 

 Massen« bliver givet ved en eller anden Aarsag, denne være nu physio- 

 logisk-kemisk eller reen mekanisk«, udtrykker ganske min egen Opfattelse. 



(Senere Anm.). 

 • Histoire naturelle des Coralliaires« 1. p. 74 — 92; II. p. 144, 286 etc. 



